

**REPUBLIKA HRVATSKA**

**ZAGREBAČKA ŽUPANIJA**

**GRAD IVANIĆ-GRAD**

**GRADSKO VIJEĆE**

**ODBOR ZA STATUT I POSLOVNIK**

KLASA: 021-05/21-02/2

URBROJ: 238-10-03-01/2-22-34

Ivanić-Grad, 20. siječnja 2022.

Na temelju članka 51. Statuta Grada Ivanić Grada (Službeni glasnik Grada Ivanić-Grada, broj 01/2021) te članka 51. Poslovnika Gradskog vijeća Grada Ivanić-Grada (Službeni glasnik Grada Ivanić-Grada, broj 02/2021), a na osnovu ukazane potrebe

**S A Z I V A M**

**5. sjednicu Odbora za statut i poslovnik**

koja će se održati dana **24. siječnja 2022. godine (ponedjeljak)** s početkom **u 16,00 sati** u prostorijama Gradske uprave Ivanić-Grad, Park hrvatskih branitelja 1 (1. kat).

Za sjednicu predlažem sljedeći

**D N E V N I R E D**

1. **Razmatranje prijedloga Odluke o raspisivanju javnog natječaja za imenovanje ravnatelja javne ustanove Muzej Ivanić-Grada i očitovanje o istom,**
2. **Razmatranje prijedloga Odluke o davanju suglasnosti na Odluku Skupštine trgovačkog društva IVAPLIN d.o.o. za distribuciju i opskrbu plinom o imenovanju direktora društva i očitovanje o istom,**
3. **Razmatranje prijedloga Odluke o suglasnosti za provedbu ulaganja „Izgradnja sportskog igrališta u Dubrovčaku Lijevom“ na katastarskoj čestici k.č.br. 381/1 k.o. Dubrovčak u Gradu Ivanić-Gradu unutar Tipa operacije 2.1.1. „Razvoj opće društvene infrastrukture u svrhu podizanja kvalitete života stanovnika LAG-a“ Lokalne razvojne strategije LAG-a „Moslavina“ i očitovanje o istom,**
4. **Razmatranje prijedloga Odluke o odobravanju financiranja i pokretanju izgradnje građevine infrastrukturne namjene 2.b skupine – izgradnja šetnice uz lijevu obalu rijeke Lonje – obuhvat od Savske ulice prema jugu duljine 202 m i očitovanje o istom,**
5. **Razmatranje prijedloga Odluke o davanju suglasnosti za dugoročno zaduženje trgovačkom društvu IVAKOP d.o.o. i očitovanje o istom,**
6. **Razmatranje prijedloga Odluke o davanju spremnika za odvojeno prikupljanje komunalnog otpada na upravljanje trgovačkom društvu IVAKOP d.o.o. i očitovanje o istom,**
7. **Razno.**

Mole se članovi Odbora da se sjednici odazovu, a u slučaju spriječenosti svoj nedolazak opravdaju na broj 2831-360.

Primjena posebne sigurnosne mjere obveznog testiranja

Sukladno odredbama Odluke o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova (Narodne novine, broj 121/21), prisustvovanje sjednici Odbora za statut i poslovnik moguće je isključivo uz predočenje EU digitalne COVID potvrde ili drugog odgovarajućeg dokaza o cijepljenju ili preboljenju bolesti COVID-19 odnosno testiranju na virus SARS-CoV-2, službenoj osobi Grada Ivanić-Grada.

Predsjednik Odbora:

Željko Pongrac, pravnik kriminalist